    Nígbà tí ó pẹ́ díẹ̀ tí a ti dé ààfin ni ọba ránṣẹ́ sí ìyàwó rẹ̀ à gbà kí ó fi ilé òun hàn wá. Obìnrin náà sanra báyìí ó wà ní ìhòòhò gidigidi. Ó mu wa yí ilé náà po ṣùgbọ́n èyí tí ó yà wá lẹnu jù níbi tí o ti n mu wa ká ni pe ìgbà tí a wọ inu iyààrá kan, kò sí nǹkan tí ó kù níbẹ̀ tí kò ni fi han ni. Bí o bá rí owó nínú àpótí a ka gbogbo rẹ̀ fún ni, ìgbà tí o mú wa dé ibi tí wọ́n ti ń ṣe igbọ̀nẹ̀ o tun ń fẹ lọ fi Ìgbọ̀nsẹ̀ gan-an han ni, a bá kọ̀ fún un. O àti lọ́wọ́ ẹni tí ó ti yáa, ó dárúkọ àwọn tí ọba gbà gẹ́gẹ́ bí ọ̀tá àti àwọn tí ó gbà gẹ́gẹ́ bí ọ̀rẹ́. O sì sọ èrò gbogbo gba nípa àwọn ìjòyè rẹ láì ku ẹyọ kan nínú wọn. Ó fi ilé oúnjẹ hàn wá, o fi ìkòkò ọbẹ, o ka iye ekìrì ẹran tì o kù nínú gbogbo ìṣaasùn ọbẹ̀ fún ni. Ó dárúkọ gbogbo ìyàwó ọba hàn wá, ó sọ bí ilé ìyá àti bàbá oníkálùkù  ti rí àti bí ọba ti fẹ́ràn olúkúlùkù tó, nígbà tì ó sì tún n tú àṣíírí ọkọ rẹ̀ báwọ́n-ọnnì mo wí fún un kí ó yé sọ gbogbo nǹkan wọ̀n-ọnnì fún wa ṣùgbọ́n ó wí fún mi pé bẹ́ẹ̀ ni baálé òun ní kí òun máa ṣe.
    Nigba ti o pe die ti a ti de aafin ni oba ranse si iyawo re a gba ki o fi ile oun han wa. Obinrin naa sanra bayii o wa ni ihooho gidigidi. O mu wa yi ile naa po sugbon eyi ti o ya wa lenu ju nibi ti o ti n mu wa ka ni pe igba ti a wo inu iyaara kan, ko si nnkan ti o ku nibe ti ko ni fi han ni. Bi o ba ri owo ninu apoti a ka gbogbo re fun ni, igba ti o mu wa de ibi ti won ti n se igbone o tun n fe lo fi Igbonse gan-an han ni, a ba ko fun un. O ati lowo eni ti o ti yaa, o daruko awon ti oba gba gege bi ota ati awon ti o gba gege bi ore. O si so ero gbogbo gba nipa awon ijoye re lai ku eyo kan ninu won. O fi ile ounje han wa, o fi ikoko obe, o ka iye ekiri eran ti o ku ninu gbogbo isaasun obe fun ni. O daruko gbogbo iyawo oba han wa, o so bi ile iya ati baba onikaluku  ti ri ati bi oba ti feran olukuluku to, nigba ti o si tun n tu asiiri oko re bawon-onni mo wi fun un ki o ye so gbogbo nnkan won-onni fun wa sugbon o wi fun mi pe bee ni baale oun ni ki oun maa se.